На основу члана 52. Закона о јавним предузећима (''Службени гласник РС'', број 15/2016), члана 37. Статута Града Ниша (''Службени лист Града Ниша'', број 100/2008 и 143/2016) и члана 56. Одлукe о усклађивању пословања Јавног предузећа за стамбене услуге "Нишстан" Ниш са Законом о јавним предузећима („Службени лист Града Ниша“, број 135/2016, 39/2017 и 65/2018)

Скупштина Града Ниша, на седници од \_\_\_\_\_\_\_.2018. године, донела је

**РЕШЕЊЕ**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЈАВНОГ ПРЕДУЗЕЋА ЗА СТАМБЕНЕ УСЛУГЕ "НИШСТАН" НИШ**

**I**

 Мирољуб Ћупић**,** дипломирани инжењер машинства,именује се за вршиоца дужности директора Јавног предузећа за стамбене услуге "НИШСТАН" Ниш, најдуже до годину дана од дана именовања, почев од 19.10.2018. године.

**II**

Вршилац дужности директора Јавног предузећа за стамбене услуге "НИШСТАН" Ниш има сва права, обавезе и овлашћења која има директор овог предузећа.

**III**

Ово решење објавити у „Службеном гласнику Републике Србије” и „Службеном листу града Ниша”, као и на званичној интернет презентацији Града Ниша www.ni.rs.

**О б р а з л о ж е њ е**

Чланом 52. Закона о јавним предузећима (''Службени гласник РС'', број 15/2016) и чланом 56. Одлукe о усклађивању пословања Јавног предузећа за стамбене услуге "Нишстан" Ниш са Законом о јавним предузећима („Службени лист Града Ниша“, број 135/2016, 39/2017 и 65/2018) прописано је, између осталог, да се вршилац дужности директора може именовати на период који не може бити дужи од једне године. Вршилац дужности директора мора испуњавати услове за именовање директора јавног предузећа. Такође, вршилац дужности има сва права, обавезе и овлашћења која има директор јавног предузећа.

Чланом 25. Закона о јавним предузећима и чланом 43. Одлукe о усклађивању пословања Јавног предузећа за стамбене услуге "Нишстан" Ниш са Законом о јавним предузећима прописани су услови које лице мора да испуњава да би било именовано за директора предузећа.

Чланом 37. Статута Града Ниша (''Службени лист Града Ниша'', број 100/2008 и 143/2016) прописано је да Скупштина Града Ниша, између осталог, именује и разрешава директоре јавних предузећа и јавно комуналних предузећа чији је оснивач Град.

 Решење о именовању вршиоца дужности директора Јавног предузећа за стамбене услуге "НИШСТАН" Ниш („Службени лист Града Ниша“, број 106/2017), др Ненад Хафнер, доктор економских наука, именован је за вршиоца дужности директора Јавног предузећа за стамбене услуге "НИШСТАН" Ниш, најдуже до годину дана од дана именовања.

Имајући у виду да др Ненаду Хафнеру, доктору економских наука, истиче мандат 18. октобра 2018. године, као и да је чланом 52. Закона о јавним предузећима прописано да се исто лице не може бити два пута именовано за вршиоца дужности директора, у циљу обезбеђивања услова за несметано функционисање јавног предузећа, неопходно је именовати новог вршиоца дужности директора предузећа.

На основу наведеног, а имајући у виду да Мирољуб Ћупић**,** дипломирани инжењер машинства, из Ниша, испуњава услове за именовање вршиоца дужности директора Јавног предузећа за стамбене услуге "НИШСТАН" Ниш, прописане законом, оснивачким актом и статутом предузећа, Скупштина Града Ниша донела је решење као у диспозитиву.

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_2018. године

**СКУПШТИНА ГРАДА НИША**

Председник

Мр Раде Рајковић